armvectores/hy_wikipedia_2023 huggingface dataset:
Բրիսբեն

Անվան այլ կիրառումների համար տե՛ս՝ Բրիսբեն (այլ կիրառումներ)Բրիսբեն (անգլ.՝ Brisbane), Ավստրալիայի հյուսիսարևելյան Քուինսլենդ նահանգի մայրաքաղաքը և առավել խիտ բնակեցված քաղաքն է։ Բրիսբենի մետրոպոլիտեն տարածքն ունի 2,3 միլիոն բնակչություն, հարավարևելյան Քուինսլենդի քաղաքային մեգապոլիսը՝ կենտրոնացած Բրիսբենում, ունի 3,4 միլիոն բնակչություն։ Պատմամշակութային հնագիտական վայրում տեղակայված Բրիսբենի կենտրոնական բիզնես թաղամասը գտնվում է Բրիսբեն գետի պտույտում՝ Մորետոն ծոցի գետաբերանից 15 կմ հեռավորության վրա։ Մետրոպոլիտեն տարածքը տարածվում է բոլոր ուղղություններով Բրիսբեն գետի հովտով Մորետոն ծովածոցի և Մեծ Ջրբաժան լեռնաշղթայի միջև՝ ձգվելով Ավստրալիայի բազմամարդ տեղական ինքնակառավարման վայրերով (LGAs), Բրիսբեն քաղաքով, որը երկրի ամենաբնակեցված վայրն է։ Բրիսբենի տեղաբնականունը Բրիսբանիտ է։


== Պատմական ակնարկ ==
Բրիսբենը Ավստրալիայի հնագույն քաղաքներից է և հիմնադրվել է Ավստրալիայի աբորիգենների կողմից։ Անվանվել է Բրիսբեն գետի անունով, որի վրա տեղակայված է, որն էլ իր հերթին անվանվել է ի պատիվ Նոր Հարավային Ուելսի նահանգապետ (1821-1825) Թոմաս Բրիսբենի։ Տարածքն ընտրվել է որպես վայր Սիդնեյի գաղութի իրավախախտների համար։ 1843-1855 թվականների աբորիգենների հակամարտության ժամանակ քաղաքը վնասվել է, հետագա զարգացումներին խոչընդոտել են Բրիսբենի մեծ հրդեհը և 1893 թվականի ջրհեղեղը։ Բրիսբենը մայրաքաղաք դարձավ, երբ Քուինսլենդը 1859 թվականին առանձնացավ Նոր Հարավային Ուելսից։ Երկրորդ համաշխարհային պատերազմի ժամանակ Բրիսբեն քաղաքը կենտրոնական դեր է խաղացել Հակահիտլերյան խմբավորման գործընթացում և ծառայել է որպես հարավարևմտյան Խաղաղօվկիանոսյան շտաբ Դուգլաս Մակարթուրի համար։
Այսօր Բրիսբենը հայտնի է իր հստակ Քուինսլենդյան ճարտարապետությամբ, որը կազմում է քաղաքի պատմա-մշակութային ժառանգությունը։ Ուշադրության կենտրոնում է գտնվում նաև ջրհեղեղների պատճառով. հայտնի են 1974 և 2010-2011 թվականների ջրհեղեները։ Քաղաքը համարվում է տուրիստական գրավչության վայր։ Այստեղ տեղի են ունենում մշակութային, միջազգային, սպորտային իրադարձություններ, ինչպիսիք են «1982 թվականի ավստրալիական ֆեդերացիայի խաղերը», «Համաշխարհային Էքսպո 88», «Բարի կամքի խաղեր», Բրիսբենի G-20 գագաթնաժողովը (2014)։


== Քույր քաղաքներ ==
Բրիսբենն ունի 9 քույր քաղաք, որոնցից 8-ը գտնվում են Ասիայում։


== Ծանոթագրություններ ==
Սագանի

Սագանի (ռուս.՝ Саганы), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կարակոպշա գետի աջ ափով՝ 31 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100212115100000144
Հիդրոլոգիական ուսումնասիրությունների կոդը - 115100014
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վադբոլսկոե (ավան, Վելիկոբուրլուկիի շրջան)

Վադբոլսկոե (ուկրաիներեն՝ Вадбольське), ավան Ուկրաինայի Խարկովի մարզի Վելիկոբուրլուկիի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դեգուի մետրոպոլիտենի հրդեհ

Դեգուի մետրոպոլիտենի հրդեհ (Հարավային Կորեա) պատահել է 2003 թվականի փետրվարի 18-ին։ Այս աղետը համարվում է մետրոյի պատմության ամենախոշոր իրադարձությունը։ Հրդեհի ժամանակ ունեցել են 198 զոհ և 147 վիրավոր։ Հրդեհն իրականացրել է 56-ամյա հոգեկան հիվանդ Կիմ Դեhանը։ ( կորեերեն՝ 김대한?, 金大漢?):


== Հրդեհիչ ==
Հրդեհիչը 56-ամյա անգործ Կիմ Դեխան էր, որը նախկինում տաքսու վարորդ էր։ Իր բառերով նա ուզում էր վերջ տալ իր կյանքին ինքնասպանությամբ և ուզում էր մեռնել ուրիշ մարդկանց հետ այլ ոչ թե միայնակ։ Անցյալում նա հոգեբանական օգնության է դիմել։ Նրա ֆիզիկական և հոգեբանական վիճակը կտրուկ վատացել է ինսուլտից հետո։ Կիմ Դեhանը գոհ չէր իիրեն ցուցաբերված բուժօգնությունից, սպառնում էր իր բժշկին, սպառնում էր որ իր հարազատների ներկայությամբ կայրի հիվանդանոցը իրեն վատ բուժելու համար։ Որդու խոսքերով նա ցանկանում էր մահանալ և նույնիսկ բժկին և ոստիկանին խնդրում էր, որպեսզի սպանեն իրեն։


== Հրդեհում ==
Կիմ Դեhանը մտնում է գնացքի վագոն ձեռքին մի արկղ, որը արտաքինից նման էր կաթի ստվարաթղթե կապոցի, արկղի մեջ կար դյուրավառ հեղուկ, նա փորձում է այրել այն վառիչի օգնությամբ։ Մյուս ուղևորները փորձեցին կանգնեցնել նրան, սակայն բռնկված ծեծկրտուքի ժամանակ Կիմ Դեhանին միևնույն է հաջողվում է այրել տաք հեղուկը։ Կրակը մի անգամից տարածվեց ամբողջ գնացքում և անցավ մյուս գնացքին, որը կանգնած էր կայարանում։ Մյուս գնացքում ավելի շատ տուժածներ եղան, քանի որ կրակը անշարժացրել էր դռները և ուղևորները հայտնվել էին ծուղակում։ Հրդեհիչը թեթև այրվածքներ էր ստացել։


== Հետևանք ==
Իշխանությունները խոստանում են բարելավել մետրոյի կայարանի անվտանգության համակարգը և մեծացնել մետրոյի վագոնների ինտերիերի հրակայունությունը, սակայն այդ աշխատանքը մի քանի ամսով դադարեցվել է։
2004 թվականի հունվարի 7-ին Տեգուի բարձրագույն խորհուրդը հանցագործին դատապարտել են ցմահ տաժանակիր աշխատանքների։ Նա մահացել է նույն թվականի օգոստոսի 31-ին։


== Ծանոթագրություններ ==


== Արտաքին հղումներ ==
Южная Корея: опознание погибших (BBC)
Կումիես

Կումիես (ֆր.՝ Cumiès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 38 մարդ, բնակչության խտությունը` 9.69 մարդ/կմ²։ Բնակավայրը զբաղեցնում է 3.92 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 170 կմ արևմուտք, Կարկասոն քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 21 աշխատունակ (15-64 տարեկան)  բնակիչ, որոնցից ակտիվ էին 16-ը, իսկ ոչ ակտիվները` 5։ Ակտիվության ցուցանիշը կազմում է 76,2 %։ 16 աշխատունակ մարդկանցից աշխատել է 13 անձ (9 տղամարդ և 4 կին)։ Գործազուրկ են եղել 3 անձ (3 տղամարդ և 0 կին)։ 5 անաշխատունակներից 1-ը եղել են աշակերտներ կամ ուսանողներ, 1-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սյորում

Սյորում (նորվ.՝ Sørum), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Սյորումսան քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 206.58 կմ² տարածք։
Սյորում կոմունան կազմավորվել է 1838 թվականի հունվարի 1-ին։ Այստեղ է գտնվում 1118 թվականին կառուցված եկեղեցին, որը հանդիսանում է վարչական միավորի տեսարժան վայրերից։


== Սյորումի զինանշանը ==
Սյորում կոմունայի զինանշանը հաստատվել է 1981 թվականի հունիսի 26-ին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է կարմիր գույնի անմոռուկ ծաղիկ։


== Բնակչություն ==
Համաձայն 2007 թվականի մարդահամարի տվյալների՝ Սյորում կոմունայում բնակվում է 14.279 մարդ։ Կոմունայի բնակչության քանակը վերջին 60 տարում աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվեգերեն)


== Ծանոթագրություններ ==
Լևերկուզեն

Լևերկուզեն (գերմ.՝ Leverkusen), շրջաններից դուրս քաղաք է և միջին կենտրոն (ըստ գերմանական դասակարգման) հյուսիսային Ռեյն-Վեստֆալիայի հարավում։ Քաղաքը պատկանում է Քյոլնի վարչական շրջանին, որն աշխարհագրորեն տեղակայված է Բերգիշես-Լանդի և Ռեյնլանդ շրջանի պատմական տարածքում։ Լևերկուզենում Ուուպեր գետը հոսում է Հռենոս գետ։
Քաղաքը գտնվում է Քյոլնի հետ հյուսիս-արևելյան սահմանին և պատկանում է Ռեյնսկա-Ռուր մայրաքաղաքի տարածաշրջանին։ Ունենալով 163.8 հազար բնակիչ (2018 թվականի վերջի տվյալներով)՝ այս քաղաքը երկրի խոշոր քաղաքների ցանկում ամենափոքր քաղաքներից մեկն է։ Լևերկուզենում է գտնվում «Bayer» քիմիական ընկերության գլխավոր գրասենյակը և նույնանուն ֆուտբոլային ակումբը։ Քաղաքը հիմնադրվել է 1930 թվականին՝ Շլեբուշ, Շտայնբյուխել և Ռայնդորֆ համայնքների հետ Վիսդորֆ քաղաքի միավորման արդյունքում։
Քաղաքն իր անվանման համար պարտական է դեղագործ և գործարար քիմիկոս Կարլ Լևերկուզին, որի ընտանիքը ժամանակակից Ռեմշայդ քաղաքի տարածքում գտնվող Լևերկուզենի հոֆսհաֆորտից է։ Լևերկուզենը Ռեյնում Վիսդորֆի մոտ քիմիական գործարան է հիմնել 19-րդ դարի կեսերին և իր աշխատողներին տվել է Լևերկուզեն անունը, այսպես կոչված, Լեննեփում տոհմական բույն։ 1930 թվականին անվանումն անցել է նոր հիմնադրված Լևերկուզեն քաղաքին։
Քաղաքի ժամանակակից տարածքը ձևավորվել է 1975 թվականին՝ Լևերկուզենի և շրջանային Օպլադեն քաղաքի հետ միավորվելու և Բերգիշ-Նոյկիրխեն քաղաքի միացման և նախկինում Մոնհայմ քաղաքի մի մասը հանդիսացող Հիթդորֆ ավանի միացման միջոցով։ Այն ժամանակ քաղաքը բաժանված էր երեք վարչական շրջանների, որոնցից երկուսը ձևավորվել էին տարածքում տեղակայված (վարչաշրջանի II և III)։ Այսպիսով, Լևերկուզենում կա երեք խոշոր կենտրոն՝ իր հետիոտնային գոտիներով։ Դրանք գտնվում են Լևերկուզեն-Միտտեում (Վիսդորֆ), Շլեբուշում և հարթված են։ Օպլադենը նաև հայտնի է որպես դարպաս դեպի Բերգիշես-Լանդ։ Բերգիշ-Նոյկիրխեն, Կետինգեն, Լյուցենքիրխեն, Շտայնբյուխել և մասամբ Շլեբուշ քաղաքները գտնվում են Բերգիշես-Լանդ երկրի արևմտյան լանջին։ Քաղաքի մնացած մասը գտնվում է ստորին եզրին։
Լևերկուզենի տեղացիների խոսակցական բարբառը հիմնականում Ռիպուարի բարբառային խմբի հյուսիսային միջին ֆրանկոնյան բարբառն է, որը հայտնի է նաև որպես «Քյոլնի բարբառ»։ Բերգիշի բարբառները օգագործվում է քաղաքի արևելյան մասերում։


== Աշխարհագրություն ==


=== Աշխարհագրական դիրք ===
Լևերկուզենը գտնվում է Ստորին Ռեյնի աջ ափին՝ Ուուպերի և նրա վտակ Դանայի ստորին հոսանքներում։ Ռեյնը քաղաքի բնական սահմանն է դեպի արևմուտք։ Քյոլնը գտնվում է հարավում մոտ 10 կմ հեռավորության վրա, իսկ հյուսիսից՝ Մոնհայմը Ռայն և Լանգենֆելդը։ Քաղաքի արևելյան մասը ձգվում է Բերգիշես-լանդի նախալեռները։
Լևերկուզենի ամենաբարձր կետը գտնվում է Բուրշայդ քաղաքի հետ սահմանին՝ Հայլիգենայհե կոմպոստի արտադրության ձեռնարկության մոտ։ Նրա բացարձակ նշագիծը 198․7 մ է ծովի մակարդակից։ Քաղաքի ամենացածր կետը 35,1 մ նշանով գտնվում է Ռեյնայի վրա, Հիթդորֆի նավահանգստի մուտքի մոտ։ Քաղաքային սահմանի ընդհանուր երկարությունը 56 կմ է։ Հյուսիսից հարավ քաղաքը ձգվում է 8,9 կմ, իսկ արևմուտքից դեպի արևելք՝ 15,3 կմ։


== Ծանոթագրություններ ==


== Արտաքին հղումներ ==
Լևերկուզեն քաղաքի պաշտնական կայք(գերմ.)(անգլ.)
Տեղեկատվություն և իրադարձություններ Լևերկուզենում(գերմ.)
Գերմանիայի ամենագեղեցիկ ճապոնական այգին(ռուս.)
Լորենս Վենսան-Լապուանտ

Լորենս Վենսան-Լապուանտ (ֆր.՝ Laurence Vincent-Lapointe, մայիսի 27, 1992(1992-05-27), Թրուա-Ռիվիեր, Քվեբեկ, Կանադա), կանադացի կանոիստ, աշխարհի տասնմեկերակի չեմպիոն, Համաամերիկյան խաղերի հաղթող․ 2020 թվականի Ամառային օլիմպիական խաղերի արծաթե մեդալակիր։


== Կենսագրություն ==
Լորենս Վենսան-Լապուանտը ծնվել է 1992 թվականի մայիսի 27-ին Կանադայի Քվեբեկ նահանգի Տրուա Ռիվիեր քաղաքում։ Թիավարությամբ զբաղվել սկսել է 12 տարեկանում՝ ընկերների խորհրդով։ Լորենսը Մոնրեալի համալսարանի բակալավրիատի շրջանավարտ է բժշկական կենսաբանական գիտության ոլորտում, նախատեսում է հետագայում իր կյանքը կապել բժշկության հետ։
18 տարեկանում աշխարհի առաջնությունում երիտասարդ կանադուհին ոսկե մեդալներ է նվաճել 200 մետր մրցատարածությունում միայնակ թիավարությունում և 500 մետր հեռավորության վրա զույգով թիավարությունում, որը ցուցադրական էր, բայց մեկ տարի անց ներառվել է պաշտոնական ծրագրում։ Մեկ տարի անց կանադացի քանոիստուհին պաշտպանեց տիտղոսները։ 2012 թվականին, ինչպես և 2016 թվականին, Լորենսը չի մասնակցել Օլիմպիական խաղերին, քանի որ այդ ժամանակ օլիմպիական ծրագրում կանանց կանոեի մրցումներ չէին անցկացվում։
2013 թվականին կանադուհին կրկին պաշտպանել է աշխարհի չեմպիոնի իր տիտղոսները, իսկ 2014 թվականին Լորենսը անպարտելի է  եղել 200 մետր միայնակ թիավարության մրցումներում։ 2015 թվականին աշխարհի առաջնությունների մեդալներին Վենսան-Լապուանտը ավելացրել է Համաամերիկյան խաղերի հաղթողի կոչումը։
2017 թվականին Կանոեի միջազգային ֆեդերացիան հայտարարել է Տոկիոյի Օլիմպիական խաղերում կանոիստների մրցույթի դեբյուտի մասին, ուստի Լորենսը հնարավորություն է ստացել մասնակցել աշխարհի ամենահեղինակավոր մրցումներին։ Նույն տարվա աշխարհի առաջնությունում նա նվաճել է ոսկե մեդալներ օլիմպիական մարզաձևերում՝ ոչ պաշտոնական համաշխարհային ռեկորդներով (200 մետր միայնակ և 500 մետր երկուսով), Մեկ տարի անց նա դարձել է աշխարհի տասնմեկակի չեմպիոն՝ պաշտպանելով նախորդ տարվա երկու տիտղոսները և ավելացնելով հաղթանակ 5000 մետր հեռավորության վրա միայնակ թիավարությունում։
2019 թվականի օգոստոսի 19-ին Կանոեի միջազգային ֆեդերացիան (ICF) հայտարարել է դոպինգ թեստի դրական արդյունքի պատճառով կանադուհուն մրցումներից ժամանակավորապես հեռացնելու մասին։
2020 թվականի Տոկիոյի Օլիմպիական խաղերում Լորենս Վենսան Լապուանտը նվաճել է արծաթե մեդալ՝ զիջելով 19-ամյա ամերիկուհի Նևին Հարիսոնին։


== Ծանոթագրություններ ==


== Արտաքին հղումներ ==
Լորենս Վենսան Լապուանտի էջը Կանոեի միջազգային ֆեդերացիայի կայքում
Տոլոսա (Գիպուսկոա)

Տոլոսա (իսպ.՝ Tolosa, բասկ.՝ Tolosa), բնակավայր և մունիցիպալիտետ Իսպանիայում՝ Գիպուսկոայի ենթարկման տակ՝ Բասկերի երկիր համայնքի տարածքում (ինքնավար համայնք)։ Մունիցիպալիտետը գտնվում է Տոլոսալդեա շրջանում։ Տարածքը կազմում է 37,39 կմ2։ Բնակչությունը 2010 թվականի տվյալներով կազմել է 18 095 մարդ։ Ադմինիստրատիվ կենտրոնից գտնվում է 25 կմ հեռավորության վրա։


== Պատմություն ==
Տոլոսան հիմնադրվել է 1256 թվականին։


== Արտաքին հղումներ ==
Պաշտոնական կայքը Archived 2007-08-13 at the Wayback Machine.
Página del Ayuntamiento Archived 2007-08-13 at the Wayback Machine.
Página de la Diputación Archived 2007-05-15 at the Wayback Machine.
Artículo y galería de imágenes
La Página de Tolosa-Lasonet
Greatest Hits (ալբոմ, Queen)

Greatest Hits (անգլ. թարգմանաբար՝ «Լավագույն հիթեր»), բրիտանական Քուին ռոք խմբի հավաքածուն, որը թողարկվել է 1981 թվականի նոյեմբերի 2-ին։ Ալբոմը ընդգրկում է ամենաշահույթաբեր ստեղծագործությունները, թողարկված մինչև 1981 թվական։


== Ալբոմի մասին ==
«Greatest Hits»-ը համարվում է Մեծ Բրիտանիայի պատմության մեջ ամենաշատ վաճառված ալբոմը (11 անգամ ստացել է պլատինե հավաստագիր)։ 2006 թվականի մայիսի 23-ին Ձայնագրող ընկերությունների ամերիկյան ասոցիացիան ութ անգամ ալբոմին արժանացրել է պլատինե հավաստագրի։


== Երգացանկ ==


== Հիթ-շքերթներ ==


=== Տարեվերջի Հիթ-շքերթներ ===


== Ծանոթագրություններ ==
Smile (երգ, Քեթի Փերրի)

«Smile», երգ, որը ձայնագրել է ամերիկացի երգչուհի Քեթի Փերին իր հինգերորդ համանուն ստուդիական ալբոմի համար։ Երգի թողարկումը կայացել է 2020 թվականի հուլիսի 10-ին, այն դարձել է ալբոմի աջակցման չորրորդ սինգլը։


== Նախապատմություն և թողարկում ==
Փետրվարի սկզբին հայտնի է դարձել, որ Քեթին կթողարկի երկու թրեք՝ «Smile» և NWW (սկզբնատառերով)։ Ավելի ուշ թողարկվել է «Never Worn White» սինգլը։ Ապրիլին, պատասխանելով երկրպագուների հարցերին Facebook-ում, երգչուհին պատմել է, որ ինքը շատ երգեր ունի, և երբ պանդեմիան ավարտվի, մենք բոլորս «ժպտալու ենք», իսկ երգի հատվածներ են հայտնվել համացանցում։ Ենթադրվում էր, որ այն կդառնա ալբոմի լիդ-սինգլը, սակայն մայիսին Քեթին հայտարարել էր, որ լիդ-սինգլը կլինի «Daisies»-ը։ Նույն ամսին համացանցում հայտնվել է երգի ամբողջական տարբերակը, որը ձայնագրվել է ամերիկացի ռեփեր Դիդիի հետ համատեղ։ Հուլիսին ASCAP-ում գրանցվել էր «Smile (I'm Grateful)» անվանումով երգ։
Երգը ոգեշնչվել է Փերիի սեփական փորձով, դա «կյանքի ուրախությունների մասին հիշողությունների ձոն է»։ Խոսելով դրա մասին՝ Քեթին հայտարարել է․ «Ես գրել եմ այս երգը, երբ ապրել եմ իմ կյանքի ամենամռայլ ժամանակաշրջաններից մեկը։ Երբ ես լսում եմ այն հիմա, նա հիշեցնում է ինձ, թե ինչերի միջով եմ անցել։ Սա երեք րոպե կազդուրող հույս է»։
Հուլիսի 9-ին Քեթին ցուցադրել է իր նոր հինգերորդ ստուդիական ալբոմի շապիկը, որը նույնպես ստացել է «Smile» անվանումը։
Նույն օրը հայտնի է դարձել, որ հուլիսի 10-ին կբացվի ալբոմի նախնական պատվերը և հասանելի կլինի նոր երգը՝ «Smile»։ Երգի վերջնական տարբերակը չի պարունակում Դիդդիի քառատողը։


== Քննադատների կարծիքներ ==
Երգը դրական արձագանքներ է ստացել երաժշտական քննադատների կողմից, մասնավորապես Rolling Stone, Vulture, Entertainment Weekly, Hollywood Life պարբերականներից։


== Երաժշտական տեսահոլովակ ==
Փերրին թողարկել է performance-տեսահոլովակը «Smile» երգի համար 2020 թվականի հուլիսի 14-ին։ Տեսահոլովակում նա, հագած ծաղրածուի հագուստ նա հանդես է գալիս «մի շարք հսկա ծաղրածուների ձեռքերի ֆոնին, որոնք նստած են ծաղրածուի՝ կոմիկորեն մեծ կոշիկի գագաթին և այլն։ի պատասխան իր Instagram-ում երկրպագուների մեկնաբանությանը, որն է performance-Video-ի և երաժշտական տեսահոլովակի տարբերությունը, Փերին պատասխանել է. «պարզապես դա դեռ ամենը չէ»։ Պաշտոնական «Smile» երաժշտական տեսահոլովակը թողարկվել է 2020 թվականի օգոստոսի 14-ին, ռեժիսորը եղել է  Մեթյու Կալլենը։


== Երգացանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 Katy Perry — Smile (Performance Video)
Միացյալ Թագավորության երկրներ

Միացյալ թագավորության յուրաքանչյուր երկիր ունի իր սեփական աշխարհագրական և վարչական բաժանումը, որը  ծագել է մինչ Մեծ Բրիտանիա պետության հայտնվելը։
Մեծ Բրիտանիա պետությունը կազմված է չորս «պատմական մարզերից» (անգլ.՝ countries, այսինքն «երկրներ») Անգլիա, Շոտլանդիա, Ուելս, Հյուսիսային Իռլանդիա։
Չորս պատմական մարզերից երեքը (բացի Անգլիայից ) ունեն  զգալի ինքնավարություն։


== Հիմնական փաստեր ==


== Ծանոթագրություններ ==


== Տես նաև ==
Բրիտանական անդրծովյան տարածքներ
1551 թվականի խաչքար (Գնդեվանք)

1551 թվականի խաչքար, գտնվում է Հայաստանի Վայոց Ձորի մարզի Գնդեվազ գյուղից 1 կմ արևմուտք՝ Գնդեվանք վանական համալիրի գավթի ներսում՝ եկեղեցու արևմտյան պատի հյուսիսային խորշի մեջ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (11.16/15.2.8)։


== Տեղադրություն ==
Գնդեվանք վանական համալիրի գավթի ներսում՝ եկեղեցու արևմտյան պատի հյուսիսային խորշի մեջ։


== Քանդակ ==
Խաչի հորիզոնական թևերից ցած, խաչքարի երկու կեղքերին երկու քանդակներ կան, ձեռքերը բաց, աղոթողի դիրքով։ Ենթադրվում է, որ աջից Մարիամն է, իսկ ձախից՝ Հովհաննեսը։


== Վիմական արձանագրություն ==
Խաչքարի քիվին և ստորին հատվածում առկա է 3 տող վիմական արձանագրություն.

ՍԲ. ԽԱԶՍ ԲԱՐԷԽԱԻՍ ԿԱ [ՆԿՆ] ԵՑԱԻ
ՆԻՐ ՈՐԴՈՅՆ ԻՅՐՈՑ։ ԵՍ ՎԱՐԴԱՆ
[Ք] ԿԱԶ [Մ] ԵՑԻ. ԹՎ. :ՋՃ։ (1551)։Համաձայն արձանագրության՝ խաչքարը կանգնեցվել է 1551 թվականին։ Խաչագործ վարպետն է Վարդանը։


== Տես նաև ==
Գնդեվանք
Ղարտաշի խաչքար (Գնդեվանք)


== Ծանոթագրություններ ==
Trampoline

Trampoline, ամերիկյան Shaed ինդի փոփ տրիոյի սինգլը։ Թողարկվել է 2018 թվականի մայիսի 18-ին և ներառված է նրանց «Melt» մինի ալբոմում։ 2018 թվականի հոկտեմբերին երգը օգտագործվել է MacBook Air-ի գովազդում։ Երգը գլխավորել է Billboard-ի ալտերնատիվ երգերի չարթը և զբաղեցրել է 13-րդ հորիզոնականը Billboard Hot 100 չարթում 2019 թվականին։
Jauz-ի ռեմիքսը թողարկվել է 2019 թվականի մայիսի 21-ին։


== Քննադատություն ==
Variety պարբերականը երգն անվանել է «ջազ էլեկտրոնային ջեմ»։ Billboard ամսագիրը երգն անվանել է 2019 թվականի լավագույն 51-րդ երգը։


== Չարթեր ==


=== Բնօրինակ տարբերակ ===


==== Շաբաթական չարթեր ====


==== Տարեվերջյան չարթեր ====


== Հավաստագրումներ ==


== Զեյնի ռեմիքս ==
«Trampoline» երգի ռեմիքս տարբերակը անգլիացի երգիչ և երգահան Զեյնի մասնակցությամբ թողարկվել է 2019 թվականի սեպտեմբերի 26-ին։


== Չարթեր ==


== Ծանոթագրություններ ==
Յուրի Վինոգրադով

Յուրի Վինոգրադով (ռուս.՝ Ю́рий Никола́евич Виногра́дов, մարտի 6, 1932(1932-03-06), Լենինգրադ, ՌԽՖՍՀ, ԽՍՀՄ), ռուս դիվանագետ։


== Կենսագրություն ==
1954 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, գերմաներենին և անգլերենին։
1989 թվականից զբաղվում է դիվանագիտական գործունեությամբ։

1991 թվականի օգոստոսի 17-ից մինչև 1993 թվականի մայիսի 25-ը Շրի Լանկայում և Մալդիվներում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ։
1-ին դասի արտակարգ և լիազոր դեսպանորդ (1991 թվականի օգոստոսի 17)։


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Յուրմանգա (Տոլշմայի վտակ)

Անվան այլ կիրառումների համար տե՛ս՝ Յուրմանգա (այլ կիրառումներ)Յուրմանգա (ռուս.՝ Юрманга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոլշմա գետի աջ ափում՝ 39 կմ հեռավորության վրա։ Գետի երկարությունը 14 կմ է։ Ակունքը գտնվում է Յուրմանգաի ճահճուտներում, 11 կմ հյուսիս-արևելք Նիկոլսկի գյուղի մոտ և Տոտմից 46 կմ հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007858
Հիդրոլոգիական ուսումնասիրությունների կոդը - 103000785
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուարաի

Գուարաի  (պորտ.՝ Guaraí), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 21 175 մարդ՝ 2006 թվականի տվյալներով։ Գրավում է 2 268,147 կմ2 տարածք։ Բնակչության խտությունը՝ 9,3 մարդ/կմ²։


== Պատմություն ==
Քաղաքը հիմնադրվել է 1968 թվականի փետրվարի 5-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 53.232.636,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.578,48 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,719 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ  Գուարաիի մասին
(5461) Աութում

(5461) Աութում (անգլ.՝ Autumn), աստերոիդ աստերոիդների հիմնական գոտում։ Հայտնաբերվել է 1983 թվականի ապրիլի 18-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 3,148539 ա. մ., առավելագույնը մոտենում է 2,6847 ա. մ. հեռավորության վրա և հեռանում 3,6124 ա. մ.։ Արեգակի շուրջ մեկ ամբողջական պտույտ է կատարում 2040,62 երկրային օրվա ընթացքում, իր ուղեծրով շարժվելով միջինում 0,176417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5461) Աութում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտաբերություն

Արտաբերություն, հնչարտաբերություն, մարդու արտասանական գործարանների աշխատանքը, որի շնորհիվ կազմավորվում ու արտասանվում են հնչյուններ։ Լեզվի հնչյուններն ունեն տարբեր արտասանական առանձնահատկություններ։ Յուրաքանչյուր հնչյունի կազմավորման մեջ առանձնացվում է երեք փուլ՝ ելման, կացքի և դարձի։ Ելման փուլը այն վիճակն է, երբ արտաբերության օրգանները պատրաստվում են արտաբերման, կացքը՝ երբ օրգաններն ընդունել են տվյալ հնչյունն արտաբերելու համար անհրաժեշտ դիրքը, իսկ դարձը՝ երբ օրգաններն անցնում են հաջորդ հնչյունի արտաբերմանը կամ դադարին։ Բաղաձայններն արտասանելիս ստեղծվում են արգելքներ (փակվածքներ ու նեղվածքներ), հնչյունները որոշակիորեն տեղայնանում են, և նրանց կազմավորման ծանրությունն ընկնում է արտասանական գործարանների այս կամ այն մասի վրա։ Այսպես՝ բ արտասանելու համար երկու շրթունքները մոտենում են, հպվում, ստեղծում փակվածք և ապա վայրկենաբար հեռանում իրարից։ Ղ–ի կազմավորման համար լեզվի ետին մասը բարձրանում է դեպի փափուկ քիմքը և ստեղծում նեղվածք, որով անցնում է արտաշնչվող օդը։ Եթե արգելքները բնորոշ են բաղաձայններին, ապա ձայնավորների արտաբերման համար կարևոր է կոկորդում ձայնալարերի տատանումների շնորհիվ առաջացած ձայնը։ Այն անցնում է բերանի հնչարանով, և վերջինիս ձևի ու ծավալի փոփոխման շնորհիվ ստացվում են տարբեր որակներ՝ ձայնավորներ։
Զահմանա

Զահմանա, գյուղ Արևմտյան Հայաստանում, Խարբերդի վիլայեթի Շիրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
I Feed You My Love

«I Feed You My Love» (Ես փայփայում եմ քեզ իմ սիրով), Մարգարետ Բերգերի երգն էր, որով նա Նորվեգիան ներկայացրեց Եվրատեսիլ 2013 երգի մրցույթում։ Երգի հեղինակներն են Կարին Պարկը և MachoPsycho պրոդյուսերական խումբը։ Երգը մրցույթի եզրափակիչ փուլում զբաղեցրել է 4-րդ հորիզոնականը 191 միավորով։


== Կոմպոզիցիաների ցուցակ ==


== Հիթ-շքերթներ ==


== Ծանոթագրություններ ==
Շատենդրանաթ Բոզե

Շատենդրանաթ Բոզե (անգլ.՝ Satyendra Nath Bose) կամ Շատենդրանաթ Բոշու (բենգալերեն՝ সত্যেন্দ্র নাথ বসু, ʃot̪ːend̪ronat̪ʰ boʃu) (հունվարի 1, 1894(1894-01-01)[…], Կալկաթա, Բրիտանական կայսրություն - փետրվարի 4, 1974(1974-02-04)[…], Կալկաթա, Հնդկաստան), հնդիկ ֆիզիկոս, մաթեմատիկական ֆիզիկայի մասնագետ։ Քվանտային մեխանիկայի վերաբերյալ նրա ամենահայտնի աշխատանքը (1920-ական թվականներ) հիմք է ստեղծել Բոզե-Այնշտայնի վիճակագրության և Բոզե-Այնշտայնի կոնդենսատի տեսության մշակման համար։ Նրա պատվին անվանել են բոզոնը՝ Բոզե-Այնշտայնի վիճակագրությանը ենթարկվող մասնիկների դասը։


== Կենսագրություն ==
1915 թվականին ավարտել է Կալկաթայի համալսարանը։ 1924-1925 թվականներին Փարիզում աշխատել է Մարի Կյուրիի մոտ։ 1926-1945 թվականներին Դաքքայում պրոֆեսոր էր, իսկ արդեն 1945-1956 թվականներին Կալկաթայի պրոֆեսոր։
Հնդկաստանի գիտությունների ազգային ակադեմիայի հիմնադիրներից մեկն է (1935 թ.): 1958 թվականից Լոնդոնյան թագավորության ընկերության անդամ։ Հնդկաստանի ազգային պրոֆեսոր (1958-1974 թթ.)։


== Ծանոթագրություն ==


== Արտաքին հղումներ ==
Храмов Ю. А. Бозе Шатьендранат (Сатиендра) // Физики: Биографический справочник / Под ред. А. И. Ахиезера. — Изд. 2-е, испр. и дополн. — М.: Наука, 1983. — С. 37. — 400 с. — 200 000 экз. (в пер.)
Джон Дж. О’Коннор и Эдмунд Ф. Робертсон. Бозе, Шатьендранат Archived 2016-03-04 at the Wayback Machine.  — биография в архиве MacTutor. (անգլ.)
Շիրվանի գավառակ

Շիրվան, գավառ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդի քաղաքից հյուսիս-արևելք։
Համապատասխանում է Մեծ Հայքի Մոկք աշխարհի Արգասահովիտ գավառին։
Գավառն հայտնի էր իր մրգերով և ծխախոտով։ Ծխախոտն անգամ արտահանվում էր։


== Պատմություն ==
1895 թվականի կոտորածների ժամանակ թուրքերը ավերել կամ մզկիթի են վերածել 20 գյուղի հայկական եկեղեցիներն ու վանքերը։ Ջարդից մի կերպ փրկված հայ բնակչությունը բռնի մուսուլմանացվել է։


== Բնակչություն ==
Ըստ Վ. Քինեի 1891 թվականին Շիրվանն ուներ 14 468 բնակիչ, որից 9955 մուսուլմաններ էին, 4113-ը՝ հայեր, այլք՝ 400։


== Օգտակար հանածոներ ==
Շիրվանն ունի երկաթի և կրաքարի հանքեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռիզդվյանոե

Ռիզդվյանոե (ուկրաիներեն՝ Різдвяне), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1856 թվականին։
2001 թվականի տվյալներով Ռիզդվյանոե գյուղում բնակվում էր 27 մարդ։ Բնակավայրը զբաղեցնում է 4,77 կմ² տարածք։ Բնակչության խտությունը կազմում էր 5660 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սրբոց Կուսանաց եկեղեցի (Արակովա)

Սրբոց Կուսանաց եկեղեցի, Հայ Առաքելական Սուրբ Եկեղեցի, գտնվում է Վրաստանի Ախալքալաքի մունիցիպալիտետիի Արագվա գյուղում, կառուցվել է 21-րդ դարում։
Արակովա գյուղի Սրբոց Կուսանաց եկեղեցին հիմնադրվել է 2001 թվականին ի հիպատակ Հայաստան Յայլախանյանի։
2001 թվականի հոկտեմբեր ամսին, եկեղեցին օծվեց, ձեռամբ Վիրահայոց թեմի առաջնորդ Գերաշնորհ Գևորգ արքեպս. Սերյադարյանի։ Եկեղեցու կառուցման հովանավորչությունն է ստանձնել Հայաստան Յայլախանյանի բարեկամները։
Եկեղեցին խաչաձև-գմբեթավոր կառույց է, կառուցվել է տրավերտին տեսակի քարից, նրա չափսերն են (8 x 6.5) մետր։
Պատերի և տանիքի միացման տեղերում տեղադրված են քիվեր։ Մուտքը գտնվում է արևմտյան կողմում, իսկ մուտքի վերևի մասում առկա է հայերեն գրություն։
Եկեղեցու տանիքին կա վեցասյուն զանգակատուն։ Գմբեթը ութանիստ է, իսկ գմբեթի վրա բացվում են չորս պատուհաններ։ Եկեղեցու խորանը գտնվում է արևելյան մասում, իսկ հյուսիսաին մասում է գտնվում  մկրտության ավազանը։


== Ծանոթագրություններ ==
Իժ-12

Իժ-12, խորհրդային երկփող որսորդական զենք։


== Պատմություն ==
ԻԺ-12-ը ստեղծվել է 1960 թվականի սկզբին` Կլիմովի անվան զինագործարանում՝ ԻԺ-59 «Սպուտնիկ» զենքի կառուցվածքի հիման վրա։ ԻԺ-12-ը առաջին անգամ թողարկվել է 1962 թվականին, իսկ  1963 թվականից սկսվել է 12-16 մմ տրամաչափով զենքի սերիական արտադրությունը։ Հետագայում ԻԺ-12-ը ներառվել է գործարանի հիմնական մոդելների շարքում։
1965 թվականին սերիական ԻԺ-12-ի գինը կազմել է 158 ռուբլի, հատավաճառով՝ 250-270 ռուբլի։
1970-ականների սկզբին Ա. Կլիմովը, Ն. Րեպինը և Գ. Պրոտոպովը սկսում են ԻԺ-12-ի արդիականացման աշխատանքները, որի արդյունքում ստեղծվում է  ԻԺ-27 հրացանը, որը դառնում է խորհրդային ամենահանրաճանաչ և զանգվածային որսորդական զենքերից մեկը։
1974 թվականին Իժ-12-ի արտադրությունը դադարեցվում է։ Ընդհանուր առմամբ թողարկվել է 311 633 հրացան, որից 129 000-ը վաճառվել է աշխարհի տարբեր երկրներում։
ԻԺ-12-ը օգտագործվել է ոչ միայն որպես որսորդական, այլև որպես սպորտային զենք։ 1966 թվականին Չեխոսլովակիայի հրաձիգ Օ. Պոկլոպը, Պրահայում ԻԺ-12 հրացանով հանդես գալով միջազգային մրցումներում,  նվաճում է «Պրահայի մեծ մրցանակը»։


== Նկարագրություն ==
ԻԺ-12-ը խորհրդային առաջին զանգվածային զենքն է, որի կազմի մեջ փական է ավելացվել։
Այն ուղղահայաց փողով, երկփեղկ հրահանավոր զենք է (ամբողջ երկարությամբ զոդված է արծաթապատ զոդանյութով)։ Փողերը փողաբերանի համաչափ նեղացումով է։ Փողանցքը քրոմապատ է։ Զարկանաձգանային մեխանիզմը մի բլոկում է։
Ի սկզբանե, հրացանները չունեին ավտոմատ ապահովիչներ։ Սակայն վերջին թողարկումներում այն ավելացվում է։
Մարտական զսպանակը գլանաձև է։
Փողակալը ընկուզենու կամ հաճարենու փայտից է, ուղիղ է կամ ատրճանակի նման։ Կոթի ծոծրակը պլաստմասսայից է։
Արտադրողի կողմից երաշխավորված հրացանի կրակոցը հասնում է առնվազն 10 000-ի։


== Ծանոթագրություն ==


== Գրականություն ==
Л. Е. Михайлов, Н. Л. Изметинский. Ижевские охотничьи ружья. 2-е изд., испр. и доп. Ижевск, изд-во «Удмуртия», 1982.
Ижевское оружие. Том 1. Ижевские ружья / Н. Л. Изметинский, Л. Е. Михайлов. - Ижевск, издательство Удмуртского университета, 1995. - 247 стр.։ ил.
Արյունոտ արծիվ

«Արյունոտ արծիվ» (շվեդերեն՝ blodörn, նորվ.՝ blodørn, դան․՝ blodørn),  վիկինգների ժամանակաշրջանի լեգենդար մահապատիժ, որը կայանում էր հետևյալ կերպ. դատապարտվածի մեջքից ջարդում էին կողերը, թևերի նման տարածում էին դրանք և թոքերը դուրս էին հանում։ Տվյալ դեպքում վաղաժամ մահվան պատճառ պետք է հանդիսանար վնասվածքային շոկը կամ պնևմոտորաքսը։
Պատմաբանների մեծ մասը կասկածի տակ է դնում նման մահապատժի գոյության փաստը կամ էլ այն համարում էր թշնամիների դիակների նկատմամբ ծիսական ծաղր։ «Արյունոտ արծվի» մասին հաղորդագրությունները որոշ դեպքերում համարվում են քրիստոնյա պատմիչների հակահեթանոսական քարոզչություն կամ ուշ ժամանակաշրջանի սկալդերի վառ երևակայության արդյունք։
Հակառակորդի մեջքին «արյունոտ արծվի» կերտումը հիշատակվում է «Օլաֆ Թրյուգվասոնի մասին մեծ սագայում», «Օրկնեական յարլերի մասին սագայում», ինչպես նաև Իվար Անոսկորի և նրա եղբայրների վրեժի մասին Էլա II-ից` իրենց հայր Ռագնար Լոդբրոկի մահվան համար։ Այդ կարճ հիշատակումներից դժվար է պատկերացում կազմել տվյալ մահապատժի բնույթի մասին։
Ուշ քրիստոնեական պատմիչների մոտ «արյունոտ արծիվ» վերաճեց չարագուշակ մանրամասնություններով և սկսեց որպես բարբարոս դաժանության օրինակ բերվել։ Օրինակ` Սաքսոն Գրամատիկուսը իր «Դաների գործերի» (լատ.՝ Gesta Danorum)  9-րդ գրքում հայտնում է, որ Էլայի մահապատժի ժամանակ նրա մեջքին աղ էին լցնում։
Որպես Օդինին թշնամիներ զոհաբերելու նման ծեսի գոյության հաստատում բերվում է Գոթլանդի հուշաքարերից մեկի` Ստուրա-Համարյան քարի վրայի ոչ այնքան հստակ պատկերը։


== Գրականություն ==
Roberta Frank. «Viking Atrocity and Skaldic Verse: The Rite of the Blood-Eagle». The English Historical Review. Vol. 99, No. 391, Apr. 1984.
477

477 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 477 թվականն է, 
V դարի 77-րդ տարին։


== Դեպքեր ==


== Ծնունդներ ==


== Մահեր ==
I.O.I (երաժշտական խումբ)

I.O.I (կորեերեն՝ 아이오아이 նաև հայտնի է  IOI կամ Ideal Of Idol)՝ հարավկորեական գյորլ-խումբ, ստեղծվել է 2016 թվականին։ Խմբում կա 11 մասնակից՝ Հայոնը, Չոնյին, Սեջոնը, Չեյոնը, Ջուն, Սոհեն, Յոնջոնը, Յուջոնը, Մինըն, Դոյոնը, Սոմին։ Առաջնելույթը տեղի է ունեցել  2016 թվականի մայիսի 4-ին,  Chrysalis մինի-ալբոմով։


== Կարիերա ==
2016 թվականի մայիս։ Chrysalis առաջնելույթ
I.O.I -ի առաջնելույթը կայացել է մայիսի 4-ին  Chrysalis մինի-ալբոմով և «Dream Girls» երգով։ Հաջորդ օրը նրանք հյուրընկալվեցին M! Countdown տաղավարում, ինչպես նաև ներկայացրեցին «Knock Knock Knock» կոմպոզիցիան։
Հունիսի 7-ին տեղեկացրեցին, որ Սեջոնը և Մինան վերադարձել են Jellyfish Entertainment, պատրաստվելու  Gugudan խմբի դեբյուտին։
2016 թվականի օգոստոս։ «Whatta Man», «Hand in Hand»
Հունիսի 10-ին YMC Entertainment-ի ներկայացուցիչները հայտնել են, որ Նայոնը, Չոնհան, Ջուն, Սոհեն, Յուջոնը, Դոյոնը և Սոմին հանդես են գալու ինչպես սաբ-յունիթ I.O.I, երկրորդ ռելիզով։ Հունիսի 20-ին խումբը ավարտեց տեսահոլովակի նկարահանումը և սկսեց նախապատրաստվել գալիք համերգին։

Օգոստոսի 9-ին թողարկվել է «Whatta Man», իսկ օգոստոսի 15-ին՝ «Hand in Hand» երգերը։
2016 թվականի օգոստոս:Miss Me?
Հոկտեմբերի 1-ին գովազդվել  էր նոր մինի-ալբոմի անվանումը՝ Miss Me?: Հոկտեմբերի 26-ին նրանք առաջին անգամ արժանացել են  Show Champion մրցանակին։


=== 2017 թվականի հունվար։ ===
2017 թվականի հունվարի 17-ին YMC գովազդել է, որ խմբի վերջին  սինգլը կլինի «Downpour», որի հեղինակը Seventeen-ից Ուջին է։

2017 թվականի հունվարի 17-ին YMC հայտարարել է որ խմբի վերջին սինգլը կդառնա «Downpour» բալլադը, որը գրել է Seventeen-ից Ուջին։ Ստեղծագործությունը ընտրվել է խմբի բոլոր անդամների կողմից։ Երգի և տեսահոլովակի թողարկումը կայացել է հաջորդ օրվա կես գիշերին։ հունվարի 20-ից 22-ը  I.O.I  համերգներ է ունեցել Jangchung Gymnasium, որտեղ 2016 թվականի մայիսին տեղի է ունեցել նրանց դեպյուտային շոուքեյսը։ Խմբի վերջին համատեղ գործունեությունը դարձել է դպրոցական Elite  բրենդի   ֆոտոսեսիան։ Խումբը պաշտոնապես դադարեցրել է իր գործունեությունը հունվարի 29-ին, իսկ հունվարի 31-ին փակվել են նրանց ֆան ակումբը։ Նույն օրը հայտարարվել է որ նրանց վերջին սինգը հաղթել է  Inkigayo-ում<ref>Lee Ahyoung։ «'섹션' 아이오아이, 마지막 스케줄에 눈물…"5년 뒤 꼭 만나자"»։ Naver (կորեերեն)։ Xports News։ Վերցված է March 21, 2017 ։


== Մասնակիցներ ==


== Համերգներ ==
Time Slip – I.O.I (2017)


== Ծանոթագրություններ ==
Կոլմով

Կոլմով (ուկրաիներեն՝ Колмів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1545 թվականին։
2001 թվականի տվյալներով Կոլմով գյուղում բնակվում էր 263 մարդ։ Բնակավայրը զբաղեցնում է 0,648 կմ² տարածք։ Բնակչության խտությունը կազմում էր 405,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեսյոլոե (գյուղ, Դոմանյովկայի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Վեսյոլոե գյուղում բնակվում էր 17 մարդ։ Բնակավայրը զբաղեցնում է 0,201 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտաշես Վասիլյան

Արտաշես Արշակի Վասիլյան  (ապրիլի 23, 1898(1898-04-23), Ուզունթալա, Հայաստան - փետրվարի 10, 1943(1943-02-10), Կրասնոդարի երկրամաս, ՌԽՖՍՀ, ԽՍՀՄ), հայ խորհրդային ռազմական գործիչ, խորհրդային բանակի գնդապետ (1940)։ 


== Կենսագրություն ==
Ծնվել է 1898 թվականի ապրիլի (մայիս) 23-ին Այգեհովիտ գյուղում։ Ավարտել է Թիֆլիսի հետևակային դպրոցը (1925), ԲԳԿԲ վարչությանը կից հրամանատարական կազմի կատարելագործման դասընթացները (1929)։ Առաջին համաշխարհային պատերազմի ժամանակ զորակոչվել է (1916) Կովկասյան գործող բանակ։ Ստեփան Շահումյանի կոչով՝ 1918 թվականին կամավոր մտել է կարմիր բանակ։ 1920 թվականի մայիսին ծառայության է անցել Բաքվի 26 կոմիսարների անվան 1-ին կամավորական գնդում։ Եղել է գնդացրային դասակի, հրաձգային վաշտի հրամանատար, 1931 թվականից՝ 77-րդ լեռնահրաձգային դիվիզիայի շտաբի բաժնի պետի տեղակալ, ապա՝ պետ։ 1934 թվականին նշանակվել է հայկական 4-րդ լեռնահրաձգային գնդի շտաբի պետ, ապա՝ գնդի հրամանատար։ 1935-1937 թվականներին՝ 20-րդ լեռնահրաձգային դիվիզիայի շտաբի հետախուզության բաժնի պետ։ Երկրորդ համաշխարհային պատերազմի ժամանակ ղեկավարել է 409-րդ հայկական հրաձգային դիվիզիայի կազմավորումն ու զորավարժեցումը։ 1942 թվականի հոկտեմբերին նշանակվել է Հյուսիսային Կովկասում գործող 89-րդ Հայկական հրաձգային դիվիզիայի հրամանատար, մասնակցել Էլխոտովո-Մալգոբեկ-Վոզնեսենսկայա շրջանում մղված պաշտպանական մարտերին, Մալգոբեկի, Հյուսիսային Կովկասի այլ բնակավայրերի ազատագրմանը։ 
Զոհվել է հակառակորդի գերակշիռ ուժերի դեմ մարտում։ Աճյունն ամփոփված է Գյումրու քաղաքային այգում։
Վասիլյանի անունով է կոչվում նրա ծննդավայրի միջնակարգ դպրոցը, Իջևանի փողոցներից մեկը։
Grammy Legend Award

Grammy Legend Award կամ Grammy Living Legend Award, մրցանակ, որը՝ սկսած 1958 թվականից, հանձնվում է Գրեմմիի մրցանակաբաշխության երաժիշտներին որպես հատուկ պարգև նվաճումների և ներդրումների համար։ Մրցանակների մի շարք կատեգորիաներում հանձնվում են մրցանակաբաշխության ժամանակ Ձայնագրման ակադեմիայի կողմից երաժշտության արտադրության մեջ նշանավոր նվաճումների համար։


== Դափնեկիրներ ==


== Ծանոթագրություններ ==


== Արտաքին հղումներ ==
Գրեմմիի պաշտոնական կայք
Մարդն ապակե կրպակում

«Մարդն ապակե կրպակում » (1975) (այլ կիրառումեր՝ «Մարդն ապակե վանդակում» և «Մարդն ապակե խցիկում», անգլ.՝ The Man in the Glass Booth), ռեժիսոր Արթուր Հիլլերի դրաման։ Պրեմիերան կայացել է 1975 թվականի մայիսի 17-ին։ Նկարահանված է Ռոբերտ Շոուի համանուն վեպի հիման վրա։ Վեպի հիմքը իրական պատմություն է՝ կապված Մոսսադի գործակալների առևանգման և Իսրայելում նացիստ հանցագործ Ադոլֆ Էյխմանի դատի իրադարձությունների հետ։ 
Գլխավոր դերակատարը Մաքսիմիլան Շելլն է, ով արժանացել է «Օսկար» և «Ոսկե գլոբուս» մրցանակներին։ Էդվարդ Անհալթի սցենարն արժանացել է ԱՄՆ-ի սցենարիստների Գալդի մրցանակի անվանակարգին։


== Սյուժե ==
Գլխավոր հերոս Արթուր Հոլդմանը (Մաքսիմիլան Շելլ)՝ հաջողակ եվրոպացի բիզնեսմենը, ապրած Հոլոքոստի ժամանակաշրջանում՝ նացիստական ճամբարներում, այժմ ապրում է 1970-ականների Նյու Յորքում՝ Մանհեթենում։ Նա իր գործընկերներին շոկի է ենթարկում պարանոյի նոպաներով, հալածանքների ու կոպիտ հակասեմականության հրամաններով։ Մի գեղեցիկ օր Մոսսադի հրեական մասնագիտական զինված ուժերը առևանգում են Հոլդմանին և հասցնում են Իսրայել՝ դատական քննության համար, որովհետև նա մեղադրել էր նացիստական զինվորականներին ոճրագործության մեջ։ Հրեական դատախազությունն առաջ է քաշում այն բանի ապացույցը, որ Արթուր Հոլդմանի դիմակի տակ թաքնվում է համակենտրոնացման ճամբարի նախկին պարետ Կառլ Ադոլֆ Դորֆը։ Հոլդման-Դորֆը որոշում է ինքն իրեն պաշտպանել և ցույց տալ իրեն մեղադրողներին ոչ միայն իր ենթադրվող մեղքը, այլև իրենց սեփականը։
Ոչ ոք ի վիճակի չէր կանխատեսել դատական գործընթացի ավարտը։ Բարդ ու վիճահարույց խնդիրների, նացիստական ոճրագործության համար խմբակային ու անհատական պատասխանատվության մեջ՝ ֆիլմն առաջադրում է հարցեր Հոլոքոստի զոհերի անուղղակի մեղքի և իրենց պասսիվության մասին, ինչպես նաև բարձրացնում է բարոյա-հոգեբանական խնդիրներ Իսրայելի պետության «Հոլոքոստի սեփականաշնորհման» հնարավորության մասին։


== Անվանակարգեր և մրցանակներ ==
Մաքսիմիլան Շելլը ներկայացվել է «Օսկար» և «Ոսկե գլոբուս» մրցանակներին՝ ֆիլմում գլխավոր դերը կատարելու համար։ Էդվարդ Անհալթը առաջադրվել է որպես «Ամերիկայի սցենարիստների գիլդիա»՝ «լավագույն դրամատիկական ադապտացված սցենարի» համար։


== Կրթության մեջ ֆիլմի օգտագործումը ==
Տվյալ ֆիլմը կարող է օգտագործվել միջին և ավագ համակարգի կրթության մեջ՝ Առաջին համաշխարհային պատերազմի, Հոլոքոստի, ցեղասպանության, քաղաքական գաղափարների և ազգային-սոցիալիստական պրակտիկների մասին իմացության շրջանակներում։ Այսպես, Ռուսաստանի Ա. Ի. Գերցենի անվան պետական մանկավարժական համալսարանում (Սանկտ Պետերբուրգ) այս ֆիլմն ընդգրկված է «Ցեղասպանության պատմությունը XX դարի միջազգային հարաբերություններում» կրթական ծրագրում։


== Տես նաև ==
Հոլոքոստ
Հրեաներ
Ֆաշիզմ
Նացիոնալ-սոցիալիստական ​​գերմանական բանվորական կուսակցություն


== Ծանոթագրություններ ==


== Արտաքին հղումներ ==
The Man in the Glass Booth(անգլ.) ֆիլմը Internet Movie Database կայքում
Վազգեն Ամարյան

Վազգեն Գուրգենի Ամարյան (դեկտեմբերի 8, 1941(1941-12-08), Երևան, Հայկական ԽՍՀ, ԽՍՀՄ - դեկտեմբերի 2, 1992(1992-12-02)), հայ թարգմանիչ, Հայաստանի գրողների միության անդամ 1980 թվականից։


== Կենսագրություն ==
Ծնվել է Երևանում։ 1958-1961 թվականներին սովորել է Երևանի պոլիտեխնիկական ինստիտուտում։ 1977 թվականին սովորել է Երևանի համալսարանի բանասիրական ֆակուլտետը (հեռակա)։ 1960-1963 թվականներին աշխատել է հաշվիչ մեքենաների ինստիտուտում, «Հայֆիլմ» կինոստուդիայում, շինարարությունում։ 1965-1966 թվականներին եղել է Հայաստանի կինոսիրողների ընկերության պատասխանատու քարտուղարը։ 1967-1969 թվականներին աշխատել է «Հայրենիքի ձայն» շաբաթաթերթում որպես գրական աշխատող, 1969 թվականին «Գրքերի աշխարհ» ամսաթերթում որպես պատասխանատու քարտուղար, 1974-1979 թվականներին՝ «Գրական թերթում»։


== Վ. Ամարյանի կատարած թարգմանությունները (ռուսերենից) ==
Մայն Ռիդ, Երկերի ժողովածու 5 հատորով, հատոր 4 (գրքում տեղ գտած «Փոքրիկ ծովագայլը կամ ուղևորություն նավամբարի խորքում» վեպը թարգմանել է Վ. Ամարյանը), Երևան, «Հայաստան», 1975, 600 էջ։
Մաքսուդ Իբրահիմբեկով, Գժտություն (վիպակ), Երևան, «Սովետական գրող», 1977, 79 էջ։


== Ծանոթագրություններ ==
Էդուարդո Չիլիդա

Էդուարդո Չիլիդա (իսպ.՝ Eduardo Chillida Juantegui, բասկ․՝  Eduardo Txillida Juantegi, հունվարի 10, 1924(1924-01-10)[…], Սան Սեբաստիան, Բասկերի երկիր, Իսպանիա - օգոստոսի 19, 2002(2002-08-19)[…], Սան Սեբաստիան, Բասկերի երկիր, Իսպանիա), իսպանացի բասկ քանդակագործ, գծանկարիչ, գրքեր նկարազարդող։


== Կենսագրություն ==
Էդուարդո Չիլիդան ծնվել և մեծացել է Բասկերի երկրում։ Նա մեծացել է իր տատիկին ու պապիկին պատկանող Բիարրից հյուրանոցի կողքին։ Երիտասարդ տարիներին հրապուրվել է ֆուտբոլով, եղել է դարպասապահ, բայց ծնկի ծանր վնասվածքից հետո ստիպված է եղել թողել սպորտը։


== Գործունեություն ==
1943-1947 թվականներին Էդուարդո Չիլիդան Մադրիդում ճարտարապետություն է ուսումնասիրել։ 1948-1951 թվականներին նա բնակվել է Փարիզում, որտեղ բացել է իր առաջին ստուդիան, ուսումնասիրել է Արխաիկ հունական ճարտարապետական պլաստիկան և սկսել է զբաղվել քանդակագործությամբ։ Ծանոթացել է Բրանկուզիի, Ջակոմետտիի հետ, նրա աշխատանքները արժանացել են Գաստոն Բաշլյարի ուշադրությանը։
1950 թվականին Էդուարդո Չիլիդան ամուսնացել է Պիլար Բելզունսեի հետ։ 1959 թվականին վերադարձել է Սան-Սեբաստիան, որտեղ 78 տարեկան հասակում մահացել է իր տանը։


== Աշխատանքներ ==
Չիլիդայի մոնումենտալ աբստրակտ կոմպոզիցիաները հիմանականում երկաթից են, զուգորդվելով գրաֆիկայով, թերթային կոլաժներով։ Նա նկարազարդել է Անդրե Ֆրենոյի, Սիորանի և ուրիշների գրքերը։


== Չիլիդա Լեկու թանգարան ==
1980-ական թվականների սկզբներին Էռնանիում, Սան-Սեբաստիանի մոտակայքում, Չիլիդան և նրա կինը գնել են 16-րդ դարի շինություն ունեցող բասկական ֆերմա և նրան հարող հողատարածքները, որպեսզի ստեղծեն մշտական տեղ իրենց աշխատանքները բնական միջավայրում ցուցադրելու համար։ Բաց երկնքի տակ թանգարանը, ուր այցելուները կարող էին շրջել քանդակների միջև, բացվել է 1990-ական թվականներին և անվանվել է «Չիլիդա Լեկու» (բասկերենով նշանակում է «վայր»)։ Այդ այգում է գտնվում նաև Չիլիդայի գերեզմանը։
2011 թվականին թանգարանը փակվել է, բայց վերաբացվել է 2019 թվականին «Hauser & Wirth» շվեդական ժամանակակից արվեստների պատկերասրահի օգնությամբ։


== Մրցանակներ ==
1958 թվականին Էդուարդո Չիլիդան եղել է Եվրոպական Նկարչական Ակադենիայի պատվավոր անդամ, ներկայացրել է Իսպանիան Վենետիկի բիենալեում
1960 թվականին-Կանդինսկու մրցանակի դափնեկիր
1964 թվականին-Կարնեգի մրցանակ
1966 թվականին-Վիլհելմ Լեմբրուկի մրցանակ և Հյուսիսային Հռենոս-Վեսթֆալիայի տարածքների մրցանակ
1984-1985 թվականներին-Վոլֆի մրցանակ
1987 թվականին-Աստուրիայի արքայադստեր մրցանակ
1991 թվականին-Ճապոնիայի Կայսերական Մրցանակ


== Պատկերասրահ ==

		
		
		
		


== Ծանոթագրություններ ==
Վալդեմարսուդե

Վալդեմարսուդե (շվեդերեն՝ Waldemarsudde, Վալդեմարի թիկնոց), թանգարան Ստոկհոլմի կենտրոնում գտնվող Յուրգորդեն քաղաքային շրջանում։ Թանգարան անվանումը բաղկացած է հին գերմանական ազնվական արական Վալդեմար անունից և udde բառից, որ նշանակում է թիկնոց։ Դա ծագում է Յուրգորդեն կղզու Վալմունդսյու պատմական անունից (տե՛ս՝ Յուրգորդենի պատմություն:)


== Պատմություն ==
Կառույցը Շվեդիայի թագավոր Օսկար II-ի չորրորդ որդի արքայազն Եվգենի Շվեդացու նախկին տունն էր, որը հայտնաբերեց այդ տեղը 1892 թվականին, երբ նա մի քանի օր այնտեղ տուն էր վարձակալել։ Յոթ տարի անց նա գնեց տարածքը, և ճարտարապետ Ֆերդինանդ Բոբերը նախագծեց նոր տուն, որը նաև նախագծել էր Ռոզենբադը (Վարչապետի և կառավարության գրասենյակը)։ Նստավայրը կառուցվել է 1903-1904 թվականներին։
Արքայազն Եվգենին նկարչական կրթություն է ստացել Փարիզում, և նրա մահից հետո տունը վերածվել է նրա անձնական և այլ նկարների թանգարանի։ Արքայազն Եվգենին եղել է նկարիչ, կոլեկցիոներ և բարերար։ Նրա նկարներն այսօր զարդարում են վիլլայի տարածքը։ Այստեղ ներկայացված են նաև շվեդ այլ նկարիչների նկարների հավաքածուներ։ Այգին զարդարված է Օգյուստ Ռոդենի և Կարլ Միլլեսի քանդակներով, ինչպես նաև Եվրոպայի ամենահայտնի թանգարաններում, մասնավորապես Լուվրում պահվող աշխատանքների պատճեններով։
Վալդեմարսուդե կալվածքը դարձել է պետական սեփականություն նրա հիմնադրի և առաջին սեփականատիրոջ մահից հետո, որը երբեք ամուսնացած չի եղել և երեխաներ չի ունեցել։ Արքայազնը մահացել է 1947 թվականին և թաղված է տան մոտակայքում գտնվող լողափում։


== Նկարագրություն ==
Համալիրը բաղկացած է դղյակի նման հիմնական շինությունից։ Առանձնատան կառուցումն ավարտվել է 1905 թվականին, իսկ պատկերասրահի շենքն ավելացվել է 1913 թվականին։ Կալվածքում ներառվում է նաև 1780-ական թվականներին կառուցված բնօրինակ շինություն, որը հայտնի է որպես Հին տուն և հին կտավատի ջրաղաց։ Կալվածքը գտնվում է անտառային տարածքում, որտեղ աչքի են ընկնում դարավոր կաղնու ծառեր և արքայազնի հետաքրքրություններն արտացոլված են այգեգործության և ծաղիկների տեսքով։ Բոբերգի ստեղծած մոդեռն ինտերիերը, ներառյալ սալիկե վառարանները։ Կառույցի ներքին ինտերիերը պահպանվել է՝ սեփականատիրոջ գրասենյակը, հյուրասենյակները, ճաշասենյակը` բոլորը մոդեռն ոճով։ Արքայազն Եվգենիի կողմից այսօր զբաղեցրած տարածքները մնում են անփոփոխ, իսկ վիլլայի վերևի երկու հարկերը, ներառյալ առաջին սեփականատիրոջ անձնական ստուդիան, օգտագործվում են ժամանակավոր ցուցադրությունների համար։ Պատուհանից տեսարան է բացվում դեպի Մելարեն լիճ և Ստոկհոլմ։
Կառույցից տեսարան է բացվում դեպի քաղաքային Սյոդերմալմ շրջան, ինչպես նաև դեպի Նակա մունիցիպալիտետ։


== Պատկերասրահ ==
Եվգենի Շվեդացու հավաքածու

		
		
		
		
		
Կալվածքի տարածքի քանդակներ

		
		
		
		
		


== Տես նաև ==
Մշակույթը Ստոկհոլմում


== Ծանոթագրություններ ==


== Արտաքին հղումներ ==
Prince Eugen's Waldemarsudde
Prins Eugens Waldemarsudde Archived 2017-07-28 at the Wayback Machine.
Քաֆր Կասեմ

Քաֆր Կասեմ կամ Քաֆր Կասիմ (եբրայերեն՝ כפר קאסם‎), քաղաք Իսրայելում։ Այն գտնվում է երկրի Կենտրոնական շրջանում։ Տարածքը կազմում է 116 կմ²։ Բնակչությունը՝ ▲22 743 մարդ (2018)։


== Աշխարհագրական դիրք ==
Քաֆր Կասեմը գտնվում է Շարոնի հովտում, որը գտնվում է Ռոշ հա-Այն քաղաքից հյուսիս՝ թիվ 5 խճուղու վրա։ Մոտակայքում գտնվում է համանուն տրանս-իսրայելական խճուղու հանգույցը։


== Բնակչություն ==
Քաղաքի բնակչության էթնիկ կազմի մեծամասնությունը կազմում են արաբները։ Քաղաքում ապրում են երկու մեծ տոհմեր՝ Իսաները և Սարսուրները, որոնք վերաբնակեցվել են Նեգևայում։ Բնակչությունը, ըստ 2009 թվականի տվյալների, կազմում է 18 800 բնակիչ։ Բնակչության բնական աճը 2,6% է։ Աշակերտների 47 % ստանում է հասունության վկայական։ 2009 թվականի տվյալների, միջին աշխատավարձը կազմում է 4 555 շեկել։


== Ծանոթագրություններ ==


== Արտաքին հղումներ ==
Kufur-Kassem home page
Kufur-Kassem official home page Archived 2007-10-08 at the Wayback Machine.
Դեուիտ շրջան (Իլինոյս)

Դեվիտ շրջան (անգլ.՝ DeWitt County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.031 կմ² է, բնակչությունը՝ 16.561 մարդ (2010 թ. տվյալներով)։ Շրջկենտրոնն է Քլինտոն բնակավայրը։ Կազմավորվել է 1839 թ.։